CELEX: 62012TN0134
Language: mt
Date: 2012-03-27 00:00:00
Title: Kawża T-134/12: Rikors ippreżentat fis- 27 ta’ Marzu 2012 — Investigación y Desarrollo en Soluciones y Servicios IT vs Il-Kummissjoni

2.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 157/9
            
         Rikors ippreżentat fis-27 ta’ Marzu 2012 — Investigación y Desarrollo en Soluciones y Servicios IT vs Il-Kummissjoni
   (Kawża T-134/12)
   2012/C 157/16
   Lingwa tal-kawża: l-Ispanjol
   
      Partijiet
   
   
      Rikorrenti: Investigación y Desarrollo en Soluciones y Servicios IT, SA (Alicante, Spanja) (rappreżentant: M. Jiménez Perona, avukat
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-Deċiżjoni tal-Kummissjoni Ewropea Ares (2012)39854, tat-19 ta’ Jannar 2012, dwar l-irkupru tan-noti ta’ debitu li jikkorrispondu għall-verifika 09-INFS-001/041, u
            
         
               —
            
            
               tikkundanna lill-Kummissjoni tikkumpensa għad-dannu sofrut mir-rikorrenti minħabba l-aġir illegali tal-Kummissjoni li huwa s-suġġett tar-rikors, li jammonta għal EUR 732 788.
            
         
      Motivi u argumenti prinċipali
   
   Ir-rikorrenti f’din il-kawża kkonkludiet diversi kuntratti mal-Kummissjoni, fil-qasam tar-riċerka u l-iżvilupp, kollha rregolati mid-Deċiżjoni tal-Kummissjoni C(2003) 3834, tat-23 ta’ Ottubru 2003, li tinkludi kuntratt standard FP 5 jew FP 6 u l-kundizzjonijiet ġenerali FP 5 u FP 6.
   Abbażi tar-riżultati ta’ proċedura ta’ investigazzjoni mwettqa mill-OLAF u ta’ verifika mwettqa mill-Kummissjoni dwar l-imsemmija kuntratti, din tal-aħħar adottat deċiżjoni li li tirrevoka s-sussidji.
   Insostenn tar-rikors tagħha, ir-rikorrenti tinvoka tmien motivi.
   
               (1)
            
            
               L-ewwel motiv, ibbażat fuq ksur tad-drittijiet tad-difiża, minħabba l-metodu ta’ eżekuzzjoni tal-imsemmija verifika.
            
         
               (2)
            
            
               It-tieni motiv, ibbażat fuq ksur tal-prinċipju ta’ ċertezza legali, peress li r-rikorrenti qatt ma ġiet informata bil-kuntest legali applikabbli.
            
         
               (3)
            
            
               It-tielet motiv, ibbażat fuq ksur mill-istituzzjoni konvenuta tal-obbligu ta’ motivazzjoni tal-atti.
            
         
               (4)
            
            
               Ir-raba’ motiv, ibbażat fuq ksur tal-prinċipju ta’ preżunzjoni tal-innoċenza, minħabba t-ton użat mid-DĠ INFSO fir-rapport ta’ verifika tiegħu.
            
         
               (5)
            
            
               Il-ħames motiv, ibbażat fuq ksur tad-dritt għal amministrazzjoni tajba, li jirriżulta huwa stess mill-ksur tal-obbligu ta’ imparzjalità u ta’ ekwità li għandhom l-awdituri.
            
         
               (6)
            
            
               Is-sitt motiv, ibbażat fuq ksur tal-prinċipju ta’ aspettattivi leġittimi, b’mod partikolari fir-rigward tan-nuqqas ta’ akkreditazzjoni tal-awdituri esterni u l-oriġini stess tal-proċedura ta’ verifika.
            
         
               (7)
            
            
               Is-seba’ motiv, ibbażat fuq ksur tal-prinċipju ta’ proporzjonalità.
            
         
               (8)
            
            
               It-tmien motiv, ibbażat fuq ksur tad-dritt għal privatezza.